बच्चों ने दिया पर्यावरण बचाने और अनेकता में एकता का संदेश
जीआरडीअकेडमी में नेचर और नर्चर समारोह का आयोजन किया गया। कार्यक्रम का मुख्य मकसद बच्चों को प्रकृति से प्रेम करने के लिए प्रेरित करना था। प्रोग्राम में एडीसीपी परमजीत सिंह पन्नू ने मुख्यातिथि के तौर पर शिरकत की। स्कूल के चेयरमैन राजा सिंह, वाइस चेयरमैन कंवलजीत सिंह ओबराय, प्रिंसिपल रविंद्र कौर ने स्वागत किया। मुख्य मेहमान के साथ मिलकर सभी ने ज्योति प्रज्वलन कर कार्यक्रम की शुरुआत की। कार्यक्रम की शुरूआत सातवीं क्लास के स्टूडेंट्स ने गणेश वंदना के साथ की। पहली और दूसरी क्लास के बच्चों ने पर्यावरण बचाओ और अनेकता में एकता का संदेश देते हुए पेड़ों और जानवरों को अपना दोस्त बताया। तीसरी क्लास के बच्चों ने बताया जिंदगी रुकने का नहीं चलते रहने का नाम है। छठी क्लास के बच्चों ने एंट एंड ग्रास होपर कहानी को नाटकीय ढंग से पेश किया। आठवीं क्लास के बच्चों ने टॉम एंड आंट पॉली को नाटकीय ढंग से पेश किया। प्रिंसिपल रविंद्र कौर ने कहा कि प्रकृति को भगवान ने बनाया है। हमें चाहिए कि हम सबका इसका ध्यान रखें। हम इसे खराब या प्रदूषित करेंगे तो खमियाजा भी हमें ही भुगतना पड़ेगा। मुख्य मेहमान ने बच्चों और टीचर्स को ईको-फ्रेंडली बैड से सम्मानित किया। कार्यक्रम का समापन पर पांचवीं क्लास के बच्चों ने भंगड़ा और गिद्दा पेश कर सभी का मनोरंजन किया।
hin_Deva hin_Deva